Ivor Novello auhind

Ivor Novello auhind on muusikaauhind heliloomingu ja laululoome eest.

Auhind on nime saanud Walesis sündinud helilooja, laulja ja näitleja Ivor Novello järgi.

Auhindu annab alates 1955. aastast igal aastal Londonis toimuval tseremoonial välja Briti laulu- ja heliloojate akadeemia.

Auhinnaks on lüürika muusa Euterpe pronkskujuke.

2009. aasta seisuga on välja antud üle tuhande auhinnakujukese.

Kategooria:Muusikaauhinnad